નવી દિલ્હીઃ કંપનીઓના જૂન ક્વાર્ટરના મજબૂત પરિણામોના કારણે સતત સાતમા દિવસે માર્કેટ નવી રેકોર્ડ ઊંચાઇ પર બંધ રહ્યું હતું. રિલાયન્સ ઇન્ડસ્ટ્રીઝના શેરમાં 3.5 ટકા સુધીનો ઊછાળો આવતા માર્કેટ આખરી કલાકમાં રેકોર્ડ ઊંચાઇ બનાવીને બંધ રહ્યું. સેન્સેક્સે ઇન્ટ્રા-ડે 37,644.59ની ઓલટાઇમ રેકોર્ડ હાઇ નોંધાવી હતી અને અંતે 112.18 પોઇન્ટ વધીને 37,606.58 પર સર્વોચ્ચ બંધ આપ્યો છે. નિફ્ટી પણ ઇન્ટ્રા-ડે 11,366 સુધી વધીને અંતે 37 પોઇન્ટ વધી 11,356.50 પર બંધ રહ્યો છે.